Hopeashampoon jättäminen hiuksiin liian pitkäksi ajaksi saattaa aiheuttaa hiuksiin violetteja sävyjä. Osa tuotteista on niin runsaspigmenttisiä, että ne värjäävät jopa käsiä, ja siksi niitä suositellaan käytettäväksi hanskojen kanssa. Ei siis välttämättä ole kovin yllättävää, että ne voivat saada myös hiukset sävyttymään liikaa. Kannattaakin aina aloittaa mieluummin liian lyhyellä käyttöajalla ja nostaa sitä tarpeen mukaan, sillä hopeashampoiden vaikutusajat ovat tuotekohtaisia.